एक्ट्रेस ने शेयर किया मजेदार वीडियो, फैंस की छूटी हंसी
इन दिनों टमाटर की बढ़ती कीमतें काफी समय से चर्चा का विषय बनी हुई हैं। टमाटर की आसमान छूती कीमतों पर सुनील शेट्टी और उर्फी जावेद समेत कई मशहूर हस्तियों ने भी प्रतिक्रिया दी है। अब इस पर शिल्पा शेट्टी ने भी अपना रिएक्शन दियाActress shared funny video, fans laughed
इन दिनों टमाटर की बढ़ती कीमतें चर्चा का विषय बनी हुई हैं। टमाटर की आसमान छूती कीमतों पर सुनील शेट्टी और उर्फी जावेद समेत कई मशहूर हस्तियों ने भी प्रतिक्रिया दी है। अब सुनील के बाद इस पर शिल्पा शेट्टी ने भी अपना रिएक्शन दिया है। एक्ट्रेस ने अपने सोशल मीडिया पर एक मजेदार वीडियो शेयर किया है।
एक्ट्रेस ने शेयर किया वीडियो
वीडियो में शिल्पा शेट्टी एक मॉल के अंदर टमाटर खरीदती नजर आ रही हैं। वह जैसे ही टमाटर को उठाकर गाल पर टच करती हैं तभी बैकग्राउंड में एक्ट्रेस की फिल्म ‘धड़कन’ का डायलॉग सुनाई देता है। डायलॉग है, 'खबरदार, जो मुझे छूने की कोशिश की। किस हक से तुमने मुझे छुआ। तुम्हारा कोई हक नहीं है मुझ पर'।
इसके बाद शिल्पा शेट्टी टमाटर को वापस रख देती हैं, जहां से उन्होंने उठाया था। वीडियो शेयर करते हुए शिल्पा ने कैप्शन में लिखा, 'टमाटर के दाम मेरी धड़कन बढ़ा रहे हैं।'
फैंस के मजेदार कमेंट 
इस मजेदार वीडियो पर फैंस से लेकर सेलेब्स तक सब मजेदार रिएक्शन दे रहे हैं। वीडियो पर एक यूजर ने कमेंट करते हुए लिखा, 'टमाटर कह रहा होगा अंजलि, मैं तुम्हें छु लू ये हो नहीं सकता, तुम मुझे छू लो ये मैं होने नहीं दूंगा'। दूसरे ने लिखा, 'मैडम आपके लिए तो सोने के टमाटर भी महंगे नहीं हैं'। वहीं एक और ने लिखा, 'मैडम आप तो टमाटर की पूरी फैक्टरी लगा सकती हो'।
टमाटर के रेट बढ़ने से सुनील शेट्टी भी परेशान
आम आदमी के अलावा सेलिब्रिटीज भी टमाटर के बढ़ते रेट से परेशान हैं। हालही में सुनील ने इस पर बात करते हुए कहा कि वे इन दिनों कम टमाटर खा रहे हैं। सुनील के मुताबिक, लोगों को लगता है कि वे इतने बड़े सुपरस्टार हैं तो ये चीजें उन्हें प्रभावित नहीं करती होंगी। हालांकि ऐसा नहीं है। सुनील का कहना है कि उन्हें भी बढ़ी कीमतों के साथ डील करना पड़ता है।
एक्टर ने हाल ही में इंडिया टुडे से बातचीत के दौरान कहा, 'मैं और मेरी वाइफ माना सिर्फ एक-दो दिनों का ही सब्जी खरीदते हैं। हमें फ्रेश सब्जियां खाना अच्छा लगता है। हाल ही में टमाटर की कीमतें बढ़ी हैं, जिससे रसोई में हम जैसे लोगों पर असर पड़ रहा है।'
